# Zápis zo zasadnutia Komisie výstavby a územnej správy pri MsZ

# v Šamoríne

# zo dňa 28.11.2023

## Zasadnutie otvoril zastupujúci predseda komisie p. Ing. arch. Tomáš Jávorka. Privítal všetkých prítomných a následne otvoril rokovanie s nasledovným programom:

1. **Prerokovanie došlých žiadostí**
2. **Ostatné**
3. **Prerokovanie došlých žiadostí**
4. **Ladislav Mezey a manž.** – Opätovná žiadosť o schválenie odkúpenia časti nehnuteľnosti – k.ú. Kráľovianky

Ladislav Mezey a manž. dolhodobo prenajímajú od Mesta Šamorín časť parcely č...... v k.ú. Kralovianky a požiadali o odkúpenie tejto časti, kde boli doplnené a upresnené informácie ohľadom požadovaného pozemku.

Komisia po opätovnom prerokovaní žiadosti a zvážiac doplnené informácie odporúča odpredaj časti žiadaného pozemku. Za návrh hlasovali 3 členovia komisie a jeden sa zdržal.

1. **SPP-distribúcia, a.s.** - Žiadosť o uzatvorenie zmluvy o budúcej zmluve o zriadení vecného bremena.

V súvislosti s plánovanou rekonštrukciou a výmenou plynovodného potrubia v Meste Šamorín si žiada SPP-distribúcia, a.s. schválenie a podpísaniebudúcej zmluvy o zriadení vecného bremena na stavbou dotknuté pozemky.

Komisia po prerokovaní žiadosti odporúča žiadosti vyhovieť. Za návrh hlasovali 4 členovia komisie.

1. **JUDr. Matej Papulák** – Žiadosť o prenájom, resp. kúpu pozemku v k.ú. Šamorín Komisia po opätovnom prerokovaní žiadosti neodporúča odpredaj žiadaného pozemku ale odporúča prenájom pozemku pod podmienkou ak všetci vlastníci bytov na prízemí súhlasia a požiadajú o prenájom pozemku v okolí budovy za účelom jednotného oplotenia. Za návrh hlasovali 4 členovia komisie.
2. **Dávid Barczi** - Žiadosť o prenájom časti nehnuteľnosti – parcela registra C č. 244/1 v k.ú. Mliečno.

Komisia po prerokovaní žiadosti odporúča žiadosti vyhovieť. Za návrh hlasovali 4 členovia komisie.

1. **Ján Smoleň –** Žiadosť o vyjadrenie mesta ku zámeru stavby samoobslužnej autoumyvárne

Po prerokovaní žiadosti komisia odporúča chválenie zámeru výstavby autoumývarne ale

zároveň navrhuje preverenie indexu zelene a zastavanosti pozemkov v danej lokalite aby

nedošlo k porušeniu regulatív územného plánu Mesta Šamorín.

1. **VEST – MUSIC&CULTURE –** Žiadosť o nájom na nebytové priestory vo vlastníctve mesta

Žiadateľ žiada prenájom nebytových priestorov vo vlastníctve Mesta Šamorín na adrese Bratislavská 86/27 - (bývalé priestory klubu dôchodcov). Komisia po prerokovaní žiadosti odporúča prenájom časť žiadaných priestorov. Za návrh hlasovali 4 členovia komisie.

1. **Gejza Szalay –** Žiadosť o opätovné prerokovanie súhlasu pridelenia parkovacích miest k plánovanému bytovému domu na Novej ulici.

Komisia bola informovaná ,že k plánovanému bytovému domu bolo vydané územné rozhodnutie.

Po oboznámení všetkými dostupnými informáciami komisia skonštatovala ,že po vydaní rozhodnutia stavebným úradom nemá ďalej právomoc a ani možnosť v tejto veci konať.

1. **JUDr. Adriana Ručkayová –** Žiadosť o ÚPI + ďalšie informácie

JUDr. Adriana Ručkayová zastupujúca spoločnosť SAILS s.r.o. ,si žiada od Mesta Šamorín územnoplánovaciu informáciu k časti pozemku reg. C parc. číslo 25/1 v k.ú Kraľovianky, vlastník Slovenská republika.

Po prerokovaní žiadosti sa komisia výstavby a územnej správy jednomyseľne zhodla ,že uvedený pozemok by Mesto Šamorín v budúcnosti využilo na verejnoprospešné stavby ako je chodník, rozšírenie križovatky a na rozšírenie verejného osvetlenia. Z týchto dôvodov má mesto výhrady a neodporúča prevod pozemku na žiadateľa.

1. **Klub šermu Šamorín –** Žiadosť o vypracovanie nájomnej zmluvy na nadstavbu šermiarne.

Žiadateľ žiada o prenájom strechy na objekte Šamorínskeho šermiarskeho pavilónu Oszkára Forgácsa na Veternej ulici č.18, ktorý je vo vlastníctve Mesta Šamorín z dôvodu nadstavby a rozšírenia technického zázemia šermiarne. Po prerokovaní žiadosti komisia odporúča žiadosti vyhovieť a zároveň vyzvala a upozornila odbor výstavby, aby do nájomnej zmluvy boli zahrnuté predkupné práva pre Mesto Šamorín na predmetnú stavbu. Za návrh hlasovali 4 členovia komisie.

1. **Západoslovenská distribučná, a.s. –** Žiadosť o predbežný súhlas na odkúpenie časti pozemku – parcela reg. C č.907/4 v k.ú. Šamorín vlastník Mesto Šamorín z dôvodu umiestnenia trafostanice.

Komisia po prerokovaní žiadosti skonštatovala ,že momentálne nemôže odporučiť odpredaj daného pozemku na účely vybudovania trafostanice, nakoľko na danú lokalitu je platný územný plán zóny a ten ráta s iným využitím.

1. **Prístavba základnej školy Mateja Bela v Šamoríne –** informovanie o stave projektu a schválenie typu zdroja tepla.

Vedúci odboru výstavby a majetkovej správy Mesta Šamorín informoval komisiu o aktuálnom stave projektu prístavby základnej školy Mateja Bela. Ďalej požiadal o schválenie projektového riešenia na zdroj tepla, ktorý navrhuje pripojiť objekt na mestský zdroj tepla vo vlastníctve Mesta Šamorín.

Komisia po oboznámení sa s aktuálnym stavom projektovej dokumentácie a s navrhovaným riešením zdroja tepla odporučila schváliť navrhované projektové riešenie. Za hlasovali 4 členovia komisie.

**Ostatné**

Zapísali: Ing. Michal Paško

Faragó Zoltán

predseda komisie